คลังยื่นไฟลิ่งกลต.ตั้งไทยแลนด์ฟันด์
คลังส่งไฟลิ่งตั้งกองทุนไทยแลนด์ฟิวเจอร์ฟันด์ให้ ก.ล.ต.แล้ว อีก 2-3 เดือนสรุปได้ คาดผลตอบแทน 7%
10 มี.ค. 2560

คลังส่งไฟลิ่งตั้งกองทุนไทยแลนด์ฟิวเจอร์ฟันด์ให้ ก.ล.ต.แล้ว อีก 2-3 เดือนสรุปได้ คาดผลตอบแทน 7%นายอภิศักดิ์ ตันติวรวงศ์ รมว.คลัง เปิดเผยความคืบหน้าของการเปิดขายกองทุนโครงสร้างพื้นฐานเพื่ออนาคตประเทศไทย (ไทยแลนด์ฟิวเจอร์ฟันด์) คาดว่าจะสรุปได้อีก 2-3 เดือนนี้ ซึ่งล่าสุดได้ยื่นไฟลิ่งกับสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย (ก.ล.ต.) เรียบร้อยแล้ว โดยการเปิดขายครั้งนี้จะนำโครงการของการทางพิเศษแห่งประเทศไทย (กทพ.) 2 เส้นทาง วงเงินรวมกว่า 4 หมื่นล้านบาท เพื่อเปิดขายนักลงทุนและเป็นการระดมทุนมาใช้ดำเนินโครงการโครงสร้างพื้นฐานใหม่ สร้างทางด่วนพระราม 3 -ดาวคะนอง"เชื่อว่าไทยแลนด์ฟิวเจอร์ฟันด์จะได้รับความสนใจจากนักลงทุนรายย่อยเป็นจำนวนมาก เนื่องจากผลตอบแทนอยู่ในระดับที่ดี เพราะภาวะดอกเบี้ยเงินฝากในปัจจุบันอยู่ระดับต่ำ โดยที่ปรึกษาทางการเงินได้คาดผลตอบแทนไว้ 7-8% ซึ่งจะสร้างแรงจูงใจให้กับนักลงทุนเป็นทางเลือกหนึ่งในการลงทุน" นายอภิศักดิ์ กล่าวทั้งนี้ เศรษฐกิจไทยที่มีแนวโน้มขยายตัวได้ดีในปีนี้ เป็นเพราะโครงการลงทุนโครงสร้างพื้นฐานด้านคมนาคมของภาครัฐมีอยู่จำนวนมากถึง 1.7 ล้านล้านบาท มาจากแหล่งเงินกู้ 60% ซึ่งจะเป็นเงินกู้ภายในประเทศ และมาจากโครงการร่วมลงทุนในกิจการรัฐและเอกชน (พีพีพี) สัดส่วน 20% จากเงินงบประมาณแผ่นดิน 10%